Dullah Omar

Abdullah Mohamed Omar (26 Mei 1934 in Kaapstad – 13 Maart 2004), beter bekend as Dullah Omar, was 'n Suid-Afrikaanse anti-apartheidsaktivis, prokureur, en van 1994 tot sy dood 'n minister in die Suid-Afrikaanse kabinet.

Omar is op 26 Mei 1934 in Observatory, Kaapstad gebore. Sy ouers was immigrante vanaf Gujarat in die weste van Indië. Omar het aan Hoërskool Trafalgar skoolgegaan. Hy was 'n gerespekteerde lid van die Moslemgemeenskap in Suid-Afrika. Hy het aan die Universiteit van Kaapstad studeer en 'n regsgraad verwerf in 1957.

Tydens die apartheidsjare het Omar 'n paar lede van die Pan Africanist Congress of Azania (PAC) en die African National Congress (ANC) verdedig. Later was hy ook 'n lid van die United Democratic Front (UDF).

Verwysings

Eksterne skakels 
 'n Biografie van Dullah Omar 
 'n ANC-profiel van Omar 

Suid-Afrikaanse advokate
Suid-Afrikaanse anti-apartheidsaktiviste
Suid-Afrikaanse ministers van justisie
Suid-Afrikaanse ministers van vervoer
Geboortes in 1934
Sterftes in 2004
Politici van die African National Congress
Lede van die Nasionale Vergadering van Suid-Afrika